b"\n_START_ARTICLE_\nMarko Jesen\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nV Mariboru je obiskoval Osnovno \xc5\xa1olo Pre\xc5\xbeihovega Voranca in II. gimnazijo, na Filozofski fakulteti Univerze v Ljubljani pa je \xc5\xa1tudiral slovenski jezik s knji\xc5\xbeevnostjo (A) in primerjalno knji\xc5\xbeevnost in literarno teorijo (B); diplomiral je leta 1982. Na Univerzi v Ljubljani je pod mentorstvom  prof. dr. Martine Oro\xc5\xbeen leta 1990 magistriral, leta 1994 pa  doktoriral  iz zgodovinske slovnice slovenskega jezika: Dele\xc5\xbeni\xc5\xa1ko-dele\xc5\xbeijski skladi na -\xc4\x8d in -\xc5\xa1 v slovenskem knji\xc5\xbenem jeziku 19. stoletja. _NEWLINE_Po diplomi je pou\xc4\x8deval sloven\xc5\xa1\xc4\x8dino v Ljubljani, honorarno pa je delal v NUK-u, kjer je urejal zapu\xc5\xa1\xc4\x8dino Otona \xc5\xbdupan\xc4\x8di\xc4\x8da. Leta 1988 se je zaposlil na Pedago\xc5\xa1ki fakulteti Univerze v Mariboru; leta 2003 je postal prorektor za mednarodno in meduniverzitetno sodelovanje Univerze v Mariboru; bil je med pobudniki za ustanovitev Filozofske fakultete v Mariboru in njen prvi dekan (2006\xe2\x80\x932007 v. d. dekana, 2008\xe2\x80\x932015 dekan); od leta 2015 je prorektor za dislocirane \xc4\x8dlanice Univerze v Mariboru.\n_START_SECTION_\nDelo\n_START_PARAGRAPH_\nOsebna bibliografija Marka Jesen\xc5\xa1ka obsega  v COBISS-u  646 enot (december 2017), po podatkih informacijskega sistema o raziskovalni dejavnosti v Sloveniji (SICRIS) pa se na svojem podro\xc4\x8dju uvr\xc5\xa1\xc4\x8da med najaktivnej\xc5\xa1e slovenske raziskovalce. _NEWLINE_Objavil je osem samostojnih znanstvenih monografij pri doma\xc4\x8dih (Zora) in tujih (Krakov, Praga, Budimpe\xc5\xa1ta) zalo\xc5\xbebah, v soavtorstvu pa eno strokovno monografijo strokovno monografijo v tujini (Pariz) in slovar._NEWLINE_Organiziral je 43 doma\xc4\x8dih in mednarodnih znanstvenih sre\xc4\x8danj ter uredil zbornike/monografije s teh simpozijev (december 2017). _NEWLINE_Opravljal je \xc5\xa1tevilne strokovne funkcije, med drugim je bil predsednik Slavisti\xc4\x8dnega dru\xc5\xa1tva Maribor, predsednik Zveze dru\xc5\xa1tev Slavisti\xc4\x8dno dru\xc5\xa1tvo Slovenije, \xc4\x8dlan Parlamentarne Delovne skupine za jezikovno na\xc4\x8drtovanje in jezikovno politiko, \xc4\x8dlan Strokovnega sveta za mednarodno razvojno sodelovanje pri Ministrstvu za zunanje zadeve, predsednik Komisije za ocenjevanje u\xc4\x8diteljev in pedago\xc5\xa1ke vede pri Svetu Republike Slovenije  za visoko \xc5\xa1olstvo, \xc4\x8dlan Slovenske nacionalne komisije  UNESCO; od leta 2003 vodi Strokovni odbor pri Komisiji Maksa Pleter\xc5\xa1nika v Pi\xc5\xa1ecah \xe2\x80\x93  pod njegovim vodstvom so organizirani simpoziji in izhajajo monografije v Pi\xc5\xa1ecah, ki so postale pomembno sredi\xc5\xa1\xc4\x8de slovaropisnega dogajanja v Sloveniji. _NEWLINE_Leta 2017 je bil sprejet v Slovensko akademijo znanosti in umetnosti kot izredni \xc4\x8dlan v Razred za filolo\xc5\xa1ke in literarne vede\n_START_SECTION_\nIzbrana bibliografija\n_START_PARAGRAPH_\n\xe2\x80\xa2 Slovenski jezik v visokem \xc5\xa1olstvu, literaturi in kulturi, (Mednarodna knji\xc5\xbena zbirka Zora, 117). Maribor: Mednarodna zalo\xc5\xbeba Oddelka za slovanske jezike in knji\xc5\xbeevnosti, Filozofska fakulteta, 2016. 235 str. ISBN 978-961-6930-42-0. [COBISS.SI-ID 88400385]_NEWLINE_\xe2\x80\xa2 Poglavja iz zgodovine vzhodno\xc5\xa1tajerskega jezika, (Mednarodna knji\xc5\xbena zbirka Zora, 110). Maribor: Mednarodna zalo\xc5\xbeba Oddelka za slovanske jezike in knji\xc5\xbeevnosti, Filozofska fakulteta, 2015. 389 str. ISBN 978-961-6930-38-3. [COBISS.SI-ID 84988673]_NEWLINE_\xe2\x80\xa2 Slovenski jezik med preteklostjo in sedanjostjo. Praha: Verbum, 2015. 266 str., ilustr. ISBN 978-80-87800-22-5. [COBISS.SI-ID 21280776]_NEWLINE_\xe2\x80\xa2 Poglavja iz zgodovine prekmurskega knji\xc5\xbenega jezika, (Mednarodna knji\xc5\xbena zbirka Zora, 90). Maribor: Mednarodna zalo\xc5\xbeba Oddelka za slovanske jezike in knji\xc5\xbeevnosti, Filozofska fakulteta, 2013. 390 str., ilustr. ISBN 978-961-6656-93-1. [COBISS.SI-ID 72355073] _NEWLINE_\xe2\x80\xa2 Prekmuriana\xc2\xa0: fejezetek a szlov\xc3\xa9n nyelv t\xc3\xb6rt\xc3\xa9net\xc3\xa9b\xc5\x91l, (Opera Slavica Budapestinensia, Linguae Slavicae). Budapest: Balassi kiad\xc3\xb3, cop. 2010. 229 str. ISBN 978-963-506-846-3. [COBISS.SI-ID 18293000]_NEWLINE_\xe2\x80\xa2 The Slovene language in the Alpine and Pannonian language area\xc2\xa0: the history of the Slovene language. Krak\xc3\xb3w: Universitas, 2005. 365 str. ISBN 83-242-0577-2. [COBISS.SI-ID 13984520]_NEWLINE_\xe2\x80\xa2 Spremembe slovenskega jezika skozi \xc4\x8das in prostor, (Zora, 33). Maribor: Slavisti\xc4\x8dno dru\xc5\xa1tvo, 2005. 235 str. ISBN 961-6320-27-0. [COBISS.SI-ID 55373057]_NEWLINE_\xe2\x80\xa2 Dele\xc5\xbeniki in dele\xc5\xbeja na -\xc4\x8d in -\xc5\xa1i\xc2\xa0: raz\xc5\xa1irjenost oblik v slovenskem knji\xc5\xbenem jeziku 19. stoletja, (Zora, 5). Maribor: Slavisti\xc4\x8dno dru\xc5\xa1tvo, 1998. 341 str. ISBN 961-90073-7-9. [COBISS.SI-ID 43070977]_NEWLINE_\xe2\x80\xa2 Antonia Bernard,  Pauline Fournier, Sa\xc5\xa1a Horvat, Marko Jesen\xc5\xa1ek: D\xc3\xa9couvrir et pratiquer le slov\xc3\xa8ne\xc2\xa0: une m\xc3\xa9thode multim\xc3\xa9dia pour d\xc3\xa9couvrir et pratiquer la langue d'un pays membre de l'Union europ\xc3\xa9enne\xc2\xa0: niveaux A1 et A2, (Collection Langues-Inalco). Paris: Langues & Mondes, cop. 2007. 175 str., tabele. 1 opti\xc4\x8dni disk (CD-ROM). ISBN 978-2-91-525547-8. [COBISS.SI-ID 15415048] _NEWLINE_\xe2\x80\xa2 Bo\xc5\xbeena Pejkovi\xc4\x87, Marko Jesen\xc5\xa1ek:  Vodnik skozi anatomsko terminologijo = Ductio per terminologiam anatomicam. 1. izd. Maribor: Medicinska fakulteta, 2013. 190, 182 str., ilustr. ISBN 978-961-6739-47-4. [COBISS.SI-ID 267753472]\n_START_SECTION_\nPriznanja in nagrade\n_START_PARAGRAPH_\n2009 Zoisova nagrada  za izjemne dose\xc5\xbeke v znanosti in raziskovanju na podro\xc4\x8dju slovenskega jezika_NEWLINE_2011 Posebno priznanje Zveze dru\xc5\xa1tev Slavisti\xc4\x8dno dru\xc5\xa1tvo Slovenije za prispevek k delu Slavisti\xc4\x8dnega dru\xc5\xa1tva Slovenije in za znanstvenoraziskovalno odli\xc4\x8dnost _NEWLINE_2016  Nagrada Frana Miklo\xc5\xa1i\xc4\x8da, Sombotel"